*Melléklet a 105/2024. sz. képv. test. határozathoz*

Kiskőrös Város Önkormányzatának 2025. évi belső ellenőrzési munkaterve

Kiskőrös Város Önkormányzatának 2025. évi éves belső ellenőrzési tervét, *a költségvetési szervek belső kontroll rendszeréről és belső ellenőrzéséről* szóló, 370/2011. (XII. 31.) Korm. rendelet (tov.: Bkr.) 31 §-ában foglaltak szerint került összeállításra, figyelembe véve, az államháztartásért felelős miniszter által kiadott, szakmai-módszertani útmutatóban és a Város stratégiai tervében meghatározott tartalmat is.

Az éves ellenőrzési terv a kockázatelemzés alapján felállított prioritások és az igazoltan rendelkezésre álló erőforrások figyelembevételével, a Stratégia Ellenőrzési Tervvel összhangban került összeállításra.

Az ellenőrzési terv, a tanácsadói tevékenységre is tekintettel, tartalmaz olyan tartalékidőt, amely a soron kívüli ellenőrzési feladatok végrehajtását is biztosíthatja.

1. Az éves ellenőrzési tervet megalapozó kockázatelemzés, a kockázati tényezők feltárása és értékelése Kiskőrös Város Önkormányzatának 2025. évi belső ellenőrzési terve kockázatelemzésen alapul, amelyet a Magyarországi államháztartási belső ellenőrzési standardok 5300 számú irányelv alapján, a Bkr. 29 § (1) bekezdése rendelt el, a belsőellenőrzési vezető kötelezettségeként.

Az ellenőrzés során, a Polgármesteri Hivatal Belső Ellenőrzési Kézikönyvében rögzített modellt kell alkalmazni, a működési, a gazdálkodási és a vagyonvédelmi folyamatokban feltárt és azonosított kockázati tényezők rangsorának kialakításánál.

A fentiek figyelembevételével, a tervezés során egyes szervezeti szintek feladatait alapul véve és megállapításra kerültek a Hivatal működésére és gazdálkodására vonatkozó egyes kockázati tényezők.

A fokozott figyelmet igénylő tényezők az alábbiak szerint kerültek meghatározásra:

* az esetleges forráshiány,
* a jogszabályi változások
* a hiányos, vagy a hibás szabályozottság,
* az információáramlási utak,
* a dokumentáltság, illetve a
* a humánerőforrás kapacitásának és szakmai megfelelősségének szintje.

A kockázatelemzés felmérése, a vezetés javaslata, a feltárt kockázati tényezők beazonosítása és minősítése, valamint a 2024. évben lefolytatott szakmai tárgyalások és az ellenőrzés során szerzett tapasztalatok figyelembevétele határozta meg, az ellenőrzésre kerülő területeket és az ellenőrzés célját, amelyek megalapozták az éves tervjavaslat tartalmát.

Az 5370-es számú belső ellenőrzési standard iránymutatása alapján, az összevontkockázati prioritások mellett, figyelembe vételre kerültek a belső ellenőrzés egyéb szakmai szempontjai és ennek megfelelően került kialakításra az ellenőrzési terv.

A magasabb kockázati fokozatba sorolt folyamatok, rendszeres és következetes ellenőrzése, hozzájárul a kockázatkezelés, jogszabályban előírt hatékony és eredményes végrehajtásához.

Az egyszerű kockázati rangsor, a kockázatkezelési mátrix mellett, az 5350-es számú standard szerint, tartalmazza a 2025. évi ellenőrzési terv összeállítása során elkészített folyamatonkénti kockázati térképet is.

A Kiskőrösi Polgármesteri Hivatal, belső ellenőrzési feladatai között, az elvégzett kockázatelemzés alapján a magas, illetve a jelentős kockázatú területek kerülnek ellenőrzésre, a következők szerint:

* Az Önkormányzat, a Hivatal és a nemzetiségi önkormányzatok a rendezvényekhez beszerzett élelmiszerek vásárlásához, illetve a koszorúk beszerzéséhez kapcsolódó számviteli nyilvántartások ellenőrzése.
* Az önkormányzat kizárólagos tulajdonában lévő, a Kőröskom Nonprofit Kft és a Kunság-Média Nonprofit Kft leltározási szabályzatban foglaltak betartásának vizsgálata, a vagyonvédelem helyzetének minősítése érdekében.
* Az Önkormányzat által irányított költségvetési szerveknél dolgozók besorolásának vizsgálata, különös tekintettel a munkaszerződések/kinevezések, a munkaköri leírások vizsgálata.
* Az önkormányzat kizárólagos tulajdonában lévő, a Kőrösszolg Nonprofit Kft. közfoglalkoztatás állami támogatásának felhasználásának és elszámolásának vizsgálata, valamint annak megállapítása, hogy a nyilvántartások vezetése megfelel-e a jogszabályi előírásoknak.
1. A tervezett ellenőrzések tárgya

Az ellenőrzések általános célja, hogy elősegítse az Önkormányzat és intézményei gazdálkodásának és működtetésének szabályszerűségét, a költségvetési beszámolók megalapozottságát, és adatainak valódiságát, valamint az önkormányzati erőforrások hatékony felhasználását. Vizsgálandó továbbá, hogy a belső kontrollrendszerek Bkr-ben meghatározott szerkezeti egységeinek összhangját képes-e biztosítani a költségvetési szervek informatikai háttere.

1. A belső ellenőrzés tervezésének folyamata:

A belső kontrollrendszer kiépítéséért, működtetéséért és fejlesztéséért a költségvetési szerv vezetője tartozik felelősséggel, az államháztartásért felelős miniszter által közzétett, módszertani útmutatók figyelembevételével. A szervezet vezetője egyben köteles a folyamatokat, olyan formában szabályozni és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

Az *államháztartásról* szóló 2011. évi CXCV. törvény 70.§ (2) bekezdése alapján, a belső ellenőrzés a belső kontrollrendszer keretén belül működő, bizonyosságot adó és tanácsadó tevékenysége keretében, a jogszabályoknak és belső szabályzatoknak való megfelelést, a tervezést, a gazdálkodást és a közfeladatok ellátását vizsgálva, megállapításokat és javaslatokat fogalmaz meg a költségvetési szerv vezetője részére.

Ennek alapján, a belső ellenőrzés az ellenőrzött szervezet céljai elérése érdekében rendszerszemléletű megközelítéssel, módszeresen értékeli, illetve elősegíti az ellenőrzött szervezet irányítási, belső kontroll és ellenőrzési eljárásainak hatékonyságát, a releváns jogszabályoknak és a belső szabályzatoknak való megfelelést, valamint a költségvetési bevételek és kiadások tervezését, a felhasználást és az elszámolást, továbbá az eszközökkel és a forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint, a belső ellenőrzés köteles értékelni és minősíteni, a vizsgált szervezet irányítását, működését és az információs rendszerét fenyegető kockázatokat, a pénzügyi és a működési adatok megbízhatóságát és szükséges zártságát, a működési folyamatok hatékonyságát és eredményességét a vagyonvédelem biztonságát, a törvények és rendeletek, illetve az irányelvek, valamint a belső szabályozások betartásának vizsgálata alapján.

Mindezekről folyamatosan tájékoztatja a költségvetési szervezet vezetőjét.

A belső ellenőrzés a 2025. évi munkaterve kockázatelemzés alapján került elkészítésre, figyelemmel a Bkr. és a Belső Ellenőrzési Kézikönyvben foglaltakra és a belső ellenőrzés szakmai gyakorlatának nemzetközi normáira. Mindezek alapján, felmérésre kerültek a költségvetési szervezetek tevékenységét érintő, gazdálkodási folyamatban rejlő kockázatok is.

A kockázatelemzés felmérésével, a felső vezetés javaslatával, az ellenőri fókusz kialakításával, a feltárt kockázati tényezők azonosításával minősítésével, valamint az ellenőrzési tapasztalatok figyelembevételével kerültek kiválasztásra az ellenőrizendő gazdálkodó szervezetek, folyamatok, és az ellenőrzés célja, amelyek megalapozták az éves tervjavaslat összeállítását.

A potenciális hibák megelőlegezése érdekében fontos feladata a belső ellenőrzésnek, hogy a megjelenő új, illetve jelentős mértékben módosuló jogszabályok értelmezéséhez, egységes végrehajtásához segítséget nyújtson, együttműködve az ellenőrzött költségvetési, illetve egyéb szervezettel.

Az Önkormányzat belső ellenőrzési feladatait, külső szakmai szolgáltató szervezet megbízásával látja el.

A kockázatelemzés eredménye

A 2025. évi belső ellenőrzési tervben, a kockázatelemzéssel igazoltan kerültek kijelölésre a prioritások.

A kockázatelemzés alapján felállított prioritások, a belső ellenőrzési terv elkészítése során fontos, hogy a magas kockázatú területek a lehető legrövidebb időn belül ellenőrzésre kerüljenek és hogy a következő 3 évben, minden területen lefolytatásra kerüljön a szükséges belső ellenőrzés.

A 2025. évi éves belső ellenőrzési tervben kijelölt költségvetési szerveknél a csatolt táblázatban felsoroltak szerinti pénzügyi és szabályszerűségi ellenőrzés kerül tervezésre.

Kiskőrös, 2024.12.03.

 Dr Turán Csaba jegyző

 Kiskőrösi Polgármesteri Hivatal

